

**Κως, 5 Απριλίου 2019**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “Let’s do it Kos- Περιβαλλοντικές δράσεις του Δήμου, φορέων και πολιτών την Κυριακή σε όλο το νησί. Η καρδιά του εθελοντισμού χτυπά στο Ψαλίδι, τη Λάμπη, το Τιγκάκι, την Καρδάμαινα και την Αντιμάχεια.”

Για τέταρτη συνεχή χρονιά ο Δήμος Κω συμμετέχει την Κυριακή 7 Απριλίου στην πιο μεγάλη Περιβαλλοντική Δράση της χώρας.

Εθελοντές σε όλη την Ελλάδα, θα συντονιστούν στο «Let’s Do It Greece 2019» για να φροντίσουν και να ομορφύνουν πλατείες, πάρκα, γειτονιές, ποτάμια, παραλίες, λίμνες, βυθούς, βουνά, δάση, ενώ μαθητές θα περιποιηθούν το χώρο των σχολείων τους.

**Ο Δήμος Κω συμμετέχει σε αυτή τη δράση με το μήνυμα “Let’s Do It Kos”!**

**Η Κως αλλιώς, με μεγαλύτερη ευαισθησία, ανθρωπιά και αγάπη για το νησί μας.**

Πολύτιμοι αρωγοί στην προσπάθεια μας οι φορείς, οι μαθητές των σχολείων, σύλλογοι και σωματεία αλλά και απλοί πολίτες του νησιού.

Οι δράσεις που έχουμε επιλέξει για τη Δημοτική Ενότητα Κω είναι:

1) Στον Υγροβιότοπο Ψαλιδίου: Περιμετρικά της λίμνης, στον περιβάλλοντα χώρο και στην ακτή από Ξενοδοχείο «Ramira» έως Ξενοδοχείο «Natura».

Τόπος συνάντησης : στο χώρο στάθμευσης του υγροβιότοπου «Ψαλιδίου», με ώρα συνάντησης στις 09:30΄ π.μ. (ώρα λήξης δράσης 13:00΄ μ.μ.).

Θα υπάρχει λεωφορείο της ΚΕΚΠΑΠΥΑΣ για τη δωρεάν μεταφορά όλων των εθελοντών που θα ξεκινήσει από την αφετηρία στο ΑΚΤΑΙΟΝ στις 9.00 π.μ και 9.30 π.μ.

2) Παραλία Λάμπης: από Φάρο έως Ξενοδοχείο «Αίολος».

Τόπος συνάντησης : αμέσως μετά από το «Φάρο» (δίπλα από ακρωτήριο «Σκανδάρι») με ώρα συνάντησης στις 09:30΄ π.μ. (ώρα λήξης δράσης 13:00΄μ.μ.).

Θα υπάρχει λεωφορείο της ΚΕΚΠΑΠΥΑΣ για τη δωρεάν μεταφορά όλων των εθελοντών που θα ξεκινήσει από τα Δελφίνια στις 8.30 π.μ και στις 9.30 π.μ.

-Για τη Δ.Ε. Δικαίου, η Δημοτική Κοινότητα Ασφενδιού, σε συνεργασία με όλους τους φορείς, σχολεία, πολιτιστικούς συλλόγους και αθλητικά σωματεία, διοργανώνει τον καθαρισμό των ακτών στην περιοχή Τιγκάκι, με σημείο συνάντησης την πλατεία Τιγκακίου και ώρα 11:00΄π.μ. Θα υπάρχει λεωφορείο του Δήμου, για την δωρεάν μεταφορά των μαθητών, των γονέων και των εθελοντών, που θα ξεκινήσει στις 10:30 π.μ., από το Γυμνάσιο - Λύκειο Ζηπαρίου.

Για οποιαδήποτε σχετική πληροφορία υπεύθυνος επικοινωνίας κ. Αγγελής Ευάγγελος, με τηλ. επικ.: 22423-60013.

-Για τη Δ.Ε Ηρακλειδών, η Δημοτική Κοινότητα Καρδάμαινας, σε συνεργασία με τον πολιτιστικό σύλλογο Καρδάμαινας “Η ΑΡΓΩ”, τους συλλόγους, τα αθλητικά σωματεία και όλους τους φορείς, διοργανώνει τον καθαρισμό των ακτών της Καρδάμαινας και της παιδικής χαράς, με σημείο συνάντησης το Μουσείο και ώρα 10:30΄ π.μ. Υπεύθυνος επικοινωνίας ο κ. Μηνάς Βησσαρίτης, με τηλ. επικ.: 22420-91137.

-Η Δημοτική Κοινότητα Αντιμάχειας σε συνεργασία με σχολεία, συλλόγους και φορείς διοργανώνει τον καθαρισμό στην ευρύτερη περιοχή του «Παραδοσιακού Σπιτιού» (Ηρώο), και στο δάσος της «Πλάκας», με σημείο συνάντησης στο «Ηρώο» και ώρα 09:30΄π.μ.

Για οποιαδήποτε σχετική πληροφορία, υπεύθυνος επικοινωνίας ο κ. Τάκης Μαλακτάρης, με τηλ. επικ. : 22420-60161.

Συμμετοχή έχουν δηλώσει:

1) Τα σχολεία της Δ.Ε. Κω (με υπεύθυνους επικοινωνίας τους Διευθυντές): 2ο Γ.Ε.Λ. Κω, 1ο & 2ο Γυμνάσιο Κω, 1ο, 4ο, 5ο, 6ο & 7ο Δημοτικό Σχολείο Κω.

2) 50 μαθητές με 4 συνοδούς εκπαιδευτικούς της Β΄ Τάξης του Γ.Ε.Λ. Αρχαγγέλου (Ρόδου), οι οποίοι θα συμμετέχουν στη δράση του Δήμου μας και παράλληλα θα ξεναγηθούν στον υγροβιότοπο «Ψαλιδίου».

3) 60 μαθητές και 8 εκπαιδευτικοί του Κέντρου Μη Τυπικής Εκπαίδευσης KEDU (Kos Education) της «ΑΡΣΗΣ - Κοινωνικής Οργάνωσης Υποστήριξης Νέων» για παιδιά & εφήβους 7-18 ετών (Αγ. Γεωργίου – Πυλί Κω).

4) Στο βιότοπο Ψαλιδίου μεγάλη συμμετοχή έχει δηλώσει ο Ποδηλατικός Όμιλος Κω (με υπεύθυνο επικοινωνίας για τα μέλη του, τον κ. Πρέζα Νικόλαο με τηλ.: 6944265012, για σχετικές πληροφορίες).

5) Η 80 ΑΔΤΕ με εθελοντές στρατιώτες και στις δύο περιοχές δράσης.

6) Το Πολεμικό Ναυτικό, (Ναυτικός Σταθμός Κω).

7) Το Λιμεναρχείο Κω.

8) Το 5ο ΣΑ (Αεροπορίας Κω).

**Όλοι οι πολίτες μπορούν να συμμετέχουν σε όποια από τις δύο επιλεγμένες περιοχές επιθυμούν, για να συνδράμουν εθελοντικά στον καθαρισμό των παραπάνω ακτών.**

**Για οποιαδήποτε πληροφορία μπορούν να απευθύνονται στο γραφείο της Δ/νσης Περιβάλλοντος & Καθαριότητας Δήμου Κω, η οποία συντονίζει και όλες τις σχετικές δράσεις του Δήμου μας.**

**Υπεύθυνοι επικοινωνίας : 1) κα Ζέτα Τσιρπανλή ή 2) κ. Θεμιστοκλής Μυτιληνιός, στα τηλέφωνα 22420-20340 & 22420-24515.**

**Γραφείο Τύπου Δήμου Κω**